सामग्री: सध्या राधे मा चर्चेत आहेत ते 'बिग बॉस' या रिअॅलिटी शोमुळे. बिग बॉसच्या 14व्या सिझनमध्ये राधे मादेखील एक स्पर्धक आहेत आणि सोशल मीडियावर सध्या त्यांच्याविषयी बरीच चर्चा सुरू आहे.  

राधे मा बिग बॉसच्या घरात

कलर्स वाहिनीने बिग बॉस सिझन 14 चा प्रोमो प्रसिद्ध करताच राधे मा पुन्हा चर्चेत आल्या. या प्रोमोमध्ये त्या बिग बॉसच्या घरात एन्ट्री करताना आणि घराला आशीर्वाद देताना दिसत आहेत. 

या व्हीडियोमध्ये त्या म्हणतात, "ये घर हमेशा बना रहे. बिग बॉस इस बार बहुत चले"

मात्र, राधे मानी या कार्यक्रमात सहभागी होणं काही संन्यासिनींना पटलेलं नाही. काही सन्यासिनींनी याविरोधात एक दिवसाचा उपवास करत राधे मांवर कारवाई करण्याची मागणी आखाडा परिषदेकडे केल्याची बातमी काही प्रसार माध्यमांनी दिली आहे. 

गाझियाबादच्या शिवशक्ती धाममधल्या सन्यासिनींनी अखिल भारतीय संत समिती आणि आखाडा परिषदेकडे याविषयीची तक्रार केल्याचं मीडिया रिपोर्टमध्ये म्हटलेलं आहे. 

स्वतःला संत म्हणवून घेणाऱ्याने बिग बॉसच्या घरात जाण्याने संत परंपरेचा अपमान झाल्याचं त्यांचं म्हणणं आहे. 

दरम्यान, राधे मावरून उठलेला हा काही पहिलाच वाद नाही. राधे मा आणि वाद यांचं अतूट नातं आहे. 

पंजाबमधल्या दोरांगला गावापासून बिग बॉसच्या घरापर्यंतचा राधे मां यांचा हा प्रवास अनेक वादांची वळणं घेऊन जातो. 

कोण आहेत राधे मा?

हाती त्रिशूळ, गडद लाल रंगाचे वस्त्र, लालेलाल लिपस्टिक आणि केसात लाल गुलाबाचं फूल माळलेल्या राधे मा यांचं खरं नाव आहे सुखविंदर कौर. 

1965 मध्ये पंजाबच्या गुरूदासपुर जिल्ह्यातील दोरांगला गावात सुखविंदर कौर यांचा जन्म झाला. दोघा भावांमध्ये सुखविंदर एकटीच बहीण होती.

लहानपणापासूनच राधे माचा ओढा हा अभ्यासापेक्षा आध्यात्माकडेच जास्त होता, असं दोरांगलाचे रहिवासी सांगतात.

वयाच्या 17व्या वर्षी त्यांचा विवाह मुकरियाच्या मोहन सिंह यांच्याशी झाला. पण ते नोकरीसाठी परदेशी गेल्यावर राधे माचा ओढा आध्यात्माकडेच राहिला.

घराजवळच्या काली मंदिरात त्या दिवसदिवसभर पूजाअर्चा करायच्या.

कालांतराने आजूबाजूचे लोक त्यांच्याभोवती जमा व्हायला लागले. राधे मा समोर कोणताही नवस मागितला की तो पूर्ण होतो, असा समज लोकांमध्ये तग धरू लागला.

हळूहळ राधे माची ख्याती पंजाबबाहेर इतर राज्यांमध्ये पसरू लागली. पंजाबशिवाय महाराष्ट्र आणि इतर राज्यातील लोक पण राधे माचे शिष्य होऊ लागले.

दोरांगलाच्या जवळपास...\nमागील सामग्री खालीलप्रमाणे सारांशित केली जाऊ शकते:
स्वतःला देवीचा अवतार म्हणवणाऱ्या राधे मा कधी बॉलिवुडच्या गाण्यांवर थिरकताना दिसतात तर कधी आपल्या भक्तांना 'I Love You' म्हणताना दिसतात. दर्शनासाठी आलेल्या भाविकांना गुलाबाचं फुलंही त्या देतात.